title: Rozhodnutie Rady 2011/133/SZBP z  21. februára 2011 o podpise a uzavretí Dohody medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie#Dohoda medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie

text:
               2.3.2011

               SK

               Úradný vestník Európskej únie

               L 57/1

         ROZHODNUTIE RADY 2011/133/SZBP
   z 21. februára 2011
   o podpise a uzavretí Dohody medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 37 a na Zmluvu o fungovaní Európskej únie, najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Podmienky týkajúce sa účasti tretích štátov na operáciách krízového riadenia EÚ by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Po tom, ako Rada 26. apríla 2010 prijala rozhodnutie o poverení na začatie rokovania, VP dojednala dohodu medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie (ďalej len „dohoda“).

               (3)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie („dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Úniu.
   Článok 3
   Do ukončenia postupov na jej uzavretie sa dohoda vykonáva predbežne od dátumu jej podpisu (1).
   Článok 4
   Predseda Rady v mene Únie urobí oznámenie podľa článku 16 ods. 1 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 21. februára 2011

            Za Radu

            predsedníčka

         C. ASHTON

      (1)  Dátum podpisu dohody uverejní Generálny sekretariát Rady v Úradnom vestníku Európskej únie.

      PREKLAD
      DOHODA
      medzi Európskou úniou a Čiernou Horou, ktorou sa zakladá rámec pre účasť Čiernej Hory na operáciách krízového riadenia Európskej únie
      EURÓPSKA ÚNIA
      na jednej strane a
      ČIERNA HORA
      na strane druhej,
      ďalej len „zmluvné strany“,
      keďže:
      Európska únia (EÚ) sa môže rozhodnúť uskutočniť činnosti v oblasti krízového riadenia,
      EÚ rozhodne, či sa k účasti na operácii krízového riadenia EÚ prizvú tretie štáty,
      podmienky týkajúce sa účasti Čiernej Hory na operáciách krízového riadenia EÚ by mali byť ustanovené v dohode, ktorou sa zakladá rámec pre prípadnú budúcu spoluprácu, a nemali by sa vymedzovať jednotlivo pre každú príslušnú operáciu,
      takáto dohoda by sa nemala dotýkať autonómie EÚ v rozhodovaní a ani skutočnosti, že Čierna Hora sa rozhodne pre účasť na operáciách krízového riadenia EÚ prípad od prípadu,
      takáto dohoda by sa mala týkať výhradne budúcich operácií krízového riadenia EÚ a nemala by sa dotýkať akýchkoľvek existujúcich dohôd, ktoré upravujú účasť Čiernej Hory na operáciách krízového riadenia EÚ, ktoré už prebiehajú,
      SA DOHODLI TAKTO:
      ODDIEL I

         VŠEOBECNÉ USTANOVENIA

      Článok 1
      Rozhodnutia týkajúce sa účasti
      1.   Po rozhodnutí Európskej únie (EÚ) prizvať Čiernu Horu k účasti na operácii krízového riadenia EÚ a po tom, čo sa Čierna Hora rozhodne zúčastniť, Čierna Hora poskytne informácie o svojom navrhovanom príspevku EÚ.
      2.   Posúdenie príspevku Čiernej Hory EÚ sa uskutoční po porade s Čiernou Horou.
      3.   EÚ čo najskôr informuje Čiernu Horu o prvom odhade výšky možného príspevku na spoločné náklady operácie s cieľom pomôcť Čiernej Hore pri formulovaní svojej ponuky.
      4.   EÚ oznámi listom Čiernej Hore výsledok posúdenia s cieľom zabezpečiť účasť Čiernej Hory v súlade s ustanoveniami tejto dohody.
      Článok 2
      Rámec
      1.   Čierna Hora sa pripája k rozhodnutiu Rady, ktorým Rada EÚ rozhodne, že EÚ bude viesť operáciu krízového riadenia, a ku každému ďalšiemu rozhodnutiu, ktorým Rada EÚ rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek požadovaných vykonávacích dojednaní.
      2.   Príspevok Čiernej Hory na operáciu krízového riadenia EÚ sa nedotýka autonómie rozhodovania EÚ.
      Článok 3
      Postavenie personálu a ozbrojených síl
      1.   Postavenie personálu vyslaného Čiernou Horou v rámci operácie civilného krízového riadenia EÚ a/alebo ozbrojených síl Čiernej Hory, ktorý sa podieľa na operácii vojenského krízového riadenia EÚ, sa upravuje v dohode o postavení misie/ozbrojených síl uzavretej medzi EÚ a štátom/štátmi, v ktorom/ktorých sa táto operácia vedie.
      2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu/štátov, na území ktorého/ktorých sa vedie operácia krízového riadenia EÚ, sa riadi dojednaniami medzi veliteľstvom a príslušnými veliteľskými štruktúrami a Čiernou Horou.
      3.   Bez toho, aby bola dotknutá dohoda o postavení ozbrojených síl/misie uvedená v odseku 1, Čierna Hora uplatňuje súdnu právomoc nad svojím personálom, ktorý sa zúčastňuje operácie krízového riadenia EÚ.
      4.   Čierna Hora je zodpovedná za prerokovanie každého nároku súvisiaceho s účasťou na operácii krízového riadenia EÚ, ktorú uplatní jej personál alebo ktorý sa ho týka. Čierna Hora je zodpovedná za začatie konania, najmä súdneho alebo disciplinárneho, voči komukoľvek zo svojho personálu v súlade so svojimi zákonmi a inými právnymi predpismi. Vzor takého vyhlásenia je pripojený k tejto dohode.
      5.   Zmluvné strany súhlasia s tým, že sa vzdajú akýchkoľvek vzájomných nárokov, ktoré nie sú zmluvnými nárokmi, za poškodenie, stratu alebo zničenie majetku, ktorý zmluvné strany vlastnia/požívajú, alebo za zranenia alebo smrť členov personálu každej zmluvnej strany, ktoré budú následkom plnenia ich služobných povinností v súvislosti s činnosťami vykonávanými podľa tejto dohody, s výnimkou prípadov hrubej nedbanlivosti alebo úmyselného zneužitia.
      6.   Čierna Hora sa zaväzuje vypracovať vyhlásenie o vzdaní sa nárokov na úhradu voči ktorémukoľvek štátu, ktorý sa zúčastňuje operácie krízového riadenia EÚ, na ktorej sa zúčastňuje Čierna Hora, a zaväzuje sa tak urobiť pri podpisovaní tejto dohody.
      7.   EÚ sa zaväzuje zabezpečiť, aby jej členské štáty vypracovali vyhlásenie ohľadom vzdania sa nárokov v súvislosti s akoukoľvek budúcou účasťou Čiernej Hory na operácii krízového riadenia EÚ, a zaväzuje sa tak urobiť pri podpisovaní tejto dohody.
      Článok 4
      Utajované skutočnosti
      V kontexte operácií krízového riadenia EÚ sa uplatňuje Dohoda medzi vládou Čiernej hory a EÚ o bezpečnosti utajovaných skutočností, ktorá sa uzavrela 13. septembra 2010 v Bruseli.
      ODDIEL II

         USTANOVENIA O ÚČASTI NA OPERÁCIÁCH CIVILNÉHO KRÍZOVÉHO RIADENIA

      Článok 5
      Personál vyslaný v rámci operácie civilného krízového riadenia EÚ
      1   Čierna Hora zabezpečuje, aby jej personál vyslaný v rámci operácie civilného krízového riadenia EÚ vykonával svoju misiu v súlade s:

                  a)

                  rozhodnutím Rady a následnými zmenami a doplneniami uvedenými v článku 2 ods. 1;

                  b)

                  operačným plánom;

                  c)

                  vykonávacími opatreniami.

            2.   Čierna Hora včas oboznamuje veliteľa misie operácie civilného krízového riadenia EÚ (ďalej len „veliteľ misie“) a vysokého predstaviteľa Únie pre zahraničné veci a bezpečnostnú politiku (ďalej len „VP“) s každou zmenou týkajúcou sa jej príspevku na operáciu civilného krízového riadenia EÚ.
      3.   Personál vyslaný v rámci operácie civilného krízového riadenia EÚ sa podrobí lekárskej prehliadke, očkovaniu a má od príslušného orgánu Čiernej Hory lekárske potvrdenie, že je schopný vykonávať svoje služobné povinnosti. Personál vyslaný v rámci operácie civilného krízového riadenia EÚ predloží kópiu uvedeného potvrdenia.
      Článok 6
      Velenie
      1.   Personál, ktorý vysiela Čierna Hora, vykonáva svoje služobné povinnosti a správa sa tak, že má na zreteli výhradne záujmy operácie civilného krízového riadenia EÚ.
      2.   Celý personál zostáva v plnom rozsahu pod velením svojich vnútroštátnych orgánov.
      3.   Vnútroštátne orgány odovzdajú operatívnu kontrolu EÚ.
      4.   Veliteľ misie preberá zodpovednosť za operáciu civilného krízového riadenia EÚ a vykonáva velenie a riadenie misie na mieste pôsobenia.
      5.   Veliteľ misie velí operácii civilného krízového riadenia EÚ a zabezpečuje jej každodenné riadenie.
      6.   Čierna Hora má rovnaké práva a povinnosti ohľadne každodenného riadenia operácie ako členské štáty EÚ, ktoré sa zúčastňujú operácie, v súlade s právnymi nástrojmi uvedenými v článku 2 ods. 1.
      7.   Veliteľ misie zodpovedá za disciplinárnu kontrolu personálu operácie civilného krízového riadenia EÚ. V prípade potreby začne dotknutý vnútroštátny orgán disciplinárne konanie.
      8.   Čierna Hora ustanoví Styčný bod národného kontingentu (NPC), aby zastupoval jej národný kontingent v rámci operácie. NPC sa zodpovedá veliteľovi misie v národných záležitostiach a je zodpovedný za každodennú disciplínu kontingentu.
      9.   Rozhodnutie ukončiť operáciu prijíma EÚ po porade so Čiernou Horou, ak táto ku dňu ukončenia operácie stále prispieva na operáciu civilného krízového riadenia EÚ.
      Článok 7
      Finančné aspekty
      1.   Bez toho, aby bol dotknutý článok 8, Čierna Hora znáša všetky náklady spojené so svojou účasťou na operácii okrem prevádzkových nákladov, ako sa ustanovuje v prevádzkovom rozpočte operácie
      2.   V prípade smrti, úrazu, straty alebo škody spôsobenej fyzickým alebo právnickým osobám pochádzajúcim zo štátu/štátov, na území ktorého/ktorých sa operácia vedie, Čierna Hora po určení svojej zodpovednosti zaplatí náhradu škody za podmienok ustanovených v platnej dohode o postavení misie, ktorá je uvedená v článku 3 ods. 1.
      Článok 8
      Príspevok do prevádzkového rozpočtu
      1.   Čierna Hora prispieva na financovanie prevádzkového rozpočtu operácie civilného krízového riadenia EÚ.
      2.   Finančný príspevok Čiernej Hory do prevádzkového rozpočtu sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel referenčnej sumy, ktorý je úmerný pomeru HND Čiernej Hory k celkovej sume HND všetkých štátov prispievajúcich do prevádzkového rozpočtu operácie, alebo

                  b)

                  podiel referenčnej sumy na prevádzkovom rozpočte, ktorý je úmerný pomeru počtu personálu Čiernej Hory zúčastňujúceho sa operácie k celkovému počtu personálu všetkých štátov zúčastňujúcich sa operácie.

            3.   Bez ohľadu na uvedené odseky 1 a 2 Čierna Hora neprispieva na financovanie diét vyplácaných personálu členských štátov EÚ.
      4.   Bez ohľadu na odsek 1 EÚ oslobodzuje v zásade Čiernu Horu od finančných príspevkov na určitú operáciu civilného krízového riadenia EÚ, keď:

                  a)

                  EÚ rozhodne, že Čierna Hora poskytuje značný príspevok, ktorý je pre túto operáciu podstatný, alebo

                  b)

                  Čierna Hora má taký HND na osobu, ktorý nepresahuje HND žiadneho iného členského štátu EÚ.

            5.   Veliteľ misie a príslušné administratívne služby Čiernej Hory podpíšu dohodu o platbe príspevkov Čiernej Hory do prevádzkového rozpočtu operácie civilného krízového riadenia EÚ. Táto dohoda zahŕňa okrem iného ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL III

         USTANOVENIA O ÚČASTI NA OPERÁCIÁCH VOJENSKÉHO KRÍZOVÉHO RIADENIA

      Článok 9
      Účasť na operácii vojenského krízového riadenia EÚ
      1.   Čierna Hora zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

                  a)

                  rozhodnutím Rady a následnými zmenami a doplneniami uvedenými v článku 2 ods. 1;

                  b)

                  operačným plánom;

                  c)

                  vykonávacími opatreniami.

            2.   Personál, ktorý vysiela Čierna Hora, vykonáva svoje služobné povinnosti a správa sa tak, že má na zreteli výhradne záujmy operácie vojenského krízového riadenia EÚ.
      3.   Čierna Hora včas oboznamuje veliteľa operácie EÚ s každou zmenou týkajúcou sa svojej účasti na operácii.
      Článok 10
      Velenie
      1.   Všetci príslušníci ozbrojených síl a personál, ktorí sa zúčastňujú vojenskej operácie krízového riadenia EÚ, zostávajú v plnom rozsahu pod velením svojich vnútroštátnych orgánov.
      2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ, ktorý má právo delegovať svoje právomoci.
      3.   Čierna Hora má rovnaké práva a povinnosti ohľadne každodenného riadenia operácie ako zúčastnené členské štáty EÚ.
      4.   Veliteľ operácie EÚ môže po porade s Čiernou Horou kedykoľvek požiadať, aby Čierna Hora zrušila svoj príspevok.
      5.   Čierna Hora vymenuje vysokého vojenského zástupcu (ďalej len „SMR“ – Senior Military Representative), ktorý má za úlohu zastupovať národný kontingent na operácii vojenského krízového riadenia EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu čiernohorského kontingentu.
      Článok 11
      Finančné aspekty
      1.   Bez toho, aby bol dotknutý článok 12, Čierna Hora znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 2 ods. 1, ako aj v rozhodnutí Rady 2008/975/SZBP z 18. decembra 2008, ktorým sa ustanovuje mechanizmus správy financovania spoločných nákladov na operácie EÚ s vojenskými alebo obrannými dôsledkami (Athena) (1).
      2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých sa operácia vedie, Čierna Hora po určení jej zodpovednosti zaplatí náhradu škody za podmienok ustanovených v platnej dohode o postavení ozbrojených síl, ktorá je uvedená v článku 3 ods. 1.
      Článok 12
      Príspevok na spoločné náklady
      1.   Čierna Hora prispieva na financovanie spoločných nákladov operácie vojenského krízového riadenia EÚ.
      2.   Finančný príspevok Čiernej Hory na spoločné náklady sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

                  a)

                  podiel na spoločných nákladoch, ktorý je úmerný pomeru HND Čiernej Hory k celkovej sume HND všetkých štátov prispievajúcich na spoločné náklady operácie, alebo

                  b)

                  podiel na spoločných nákladoch, ktorý je úmerný pomeru počtu personálu Čiernej Hory zúčastňujúceho sa operácie k celkovému počtu personálu všetkých štátov zúčastňujúcich sa operácie.

            Ak sa použije vzorec podľa prvého pododseku písm. b) a keď Čierna Hora vysiela personál iba na veliteľstvo operácie alebo ozbrojených síl, použije sa pomer jej personálu k celkovému počtu personálu príslušného veliteľstva. V ostatných prípadoch ide o pomer celého personálu, ktorý vyslala Čierna Hora, k celkovému počtu personálu operácie.
      3.   Bez ohľadu na odsek 1 EÚ oslobodzuje v zásade Čiernu Horu od finančných príspevkov na spoločné náklady určitej operácie vojenského krízového riadenia EÚ, keď:

                  a)

                  EÚ rozhodne, že Čierna Hora poskytuje značný príspevok na prostriedky a/alebo kapacity, ktoré sú pre túto operáciu podstatné, alebo

                  b)

                  Čierna Hora má taký HND na osobu, ktorý nepresahuje HND žiadneho iného členského štátu EÚ.

            Uzavrie sa dohoda medzi správcom ustanoveným v rozhodnutí 2008/975/SZBP a príslušnými správnymi orgánmi Čiernej Hory. Táto dohoda okrem iného zahŕňa ustanovenia o:

                  a)

                  príslušnej sume;

                  b)

                  spôsobe platby finančného príspevku;

                  c)

                  postupe pri audite.

            ODDIEL IV

         ZÁVEREČNÉ USTANOVENIA

      Článok 13
      Vykonávacie opatrenia
      Bez toho, aby bol dotknutý článok 8 ods. 5 a článok 12 ods. 4, VP a príslušné orgány Čiernej Hory dohodnú všetky potrebné technické a správne opatrenia súvisiace s vykonávaním tejto dohody.
      Článok 14
      Neplnenie záväzkov
      Ak si jedna zo zmluvných strán neplní svoje povinnosti ustanovené v tejto dohode, druhá zmluvná strana má právo túto dohodu ukončiť zaslaním písomnej výpovede s jednomesačnou lehotou.
      Článok 15
      Urovnávanie sporov
      Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
      Článok 16
      Nadobudnutie platnosti
      1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné právne postupy potrebné na nadobudnutie jej platnosti.
      2.   Táto dohoda sa predbežne vykonáva odo dňa jej podpisu.
      3.   Táto dohoda podlieha pravidelnému preskúmaniu.
      4.   Túto dohodu možno zmeniť a doplniť na základe vzájomnej písomnej dohody medzi zmluvnými stranami.
      5.   Túto dohodu môže ktorákoľvek zmluvná strana vypovedať písomným oznámením o vypovedaní, ktoré odovzdá druhej zmluvnej strane. Takáto výpoveď je účinná šesť mesiacov po doručení oznámenia druhej zmluvnej strane.

         V Bruseli dňa dvadsiateho druhého februára roku dvetisícjedenásť v dvoch vyhotoveniach, každé v anglickom jazyku.

               Za Európsku úniu

               Za Čiernu Horu

         (1)  Ú. v. EÚ L 345, 23.12.2008, s. 96.

         ZNENIE VYHLÁSENÍ

            ZNENIE PRE ČLENSKÉ ŠTÁTY EÚ:

         „Členské štáty EÚ, uplatňujúce rozhodnutie Rady EÚ o operácii krízového riadenia EÚ, na ktorej sa zúčastňuje Čierna Hora, sa budú usilovať, do tej miery, do akej to ich vnútroštátne právne systémy dovoľujú, vzdať sa podľa možností nárokov na náhradu voči Čiernej Hore v prípade úrazu alebo úmrtia personálu alebo škody na majetku, alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom Čiernej Hory pri výkone jeho služobných povinností súvisiacich s operáciou krízového riadenia EÚ, okrem prípadov hrubej nedbalosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve Čiernej Hory za podmienky, že majetok sa používal v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ z Čiernej Hory, ktorý tento majetok používa.“

            ZNENIE PRE ČIERNU HORU:

         „Čierna Hora, uplatňujúca rozhodnutie Rady EÚ o operácii krízového riadenia EÚ, sa bude usilovať, pokiaľ to jej vnútroštátny právny systém dovoľuje, vzdať sa podľa možností nárokov voči každému štátu zúčastňujúcemu sa operácie krízového riadenia EÚ v prípade úrazu alebo úmrtia personálu alebo škody na majetku, alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škoda alebo strata:

                     —

                     boli zapríčinené personálom pri výkone jeho služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve štátov zúčastňujúcich sa operácie krízového riadenia za podmienky, že majetok bol používaný v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: 2011/582/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009

text:
               27.9.2011

               SK

               Úradný vestník Európskej únie

               L 250/167

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009
   (2011/582/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2009 spolu s odpoveďami centra (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0120/2011),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 162.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2009 spolu s odpoveďami centra (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0120/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                              —

                              zdôraznil, že je dôležité, aby centrum v rámci svojho plánovania stanovilo ciele SMART a ukazovatele RACER s cieľom vyhodnotiť svoju výkonnosť,

                              —

                              vzal na vedomie, že v rozpočtovom roku 2008 centrum vykázalo výnosy z úrokov vo výške 107 591,31 EUR,

                              —

                              uvítal úzku spoluprácu centra s Európskou námornou bezpečnostnou agentúrou, ktorá tiež sídli v Lisabone, formou spoločného využívania budov, infraštruktúry a služieb, a poznamenal, že jeho presun do vlastných priestorov sa naplánoval na tretí štvrťrok 2009;

                  C.

                  keďže rozpočet centra na rok 2009 predstavoval 14 720 000 EUR, čo je pokles o 2,25 % v porovnaní s rozpočtovým rokom 2008,

                  1.

                  s potešením konštatuje, že Dvoru audítorov sa podarilo získať primeranú istotu o tom, že ročná účtovná závierka centra za rozpočtový rok 2009 je zo všetkých významných hľadísk spoľahlivá a že príslušné transakcie sú ako celok zákonné a správne;

         Výkonnosť

                  2.

                  víta iniciatívu centra prevádzkovať na účely zhromažďovania a výmeny informácií počítačovú sieť s názvom Európska informačná sieť o drogách a drogovej závislosti; berie na vedomie, že táto sieť spája národné informačné siete o drogách, špecializované strediská v členských štátoch a informačné systémy medzinárodných organizácií spolupracujúcich s monitorovacím centrom;

                  3.

                  berie na vedomie, že centrum vymenovalo osobitného člena personálu, ktorý sa na plný úväzok venuje zlepšovaniu systému plánovania a monitorovania a vývoju vhodných ukazovateľov;

                  4.

                  vyzýva centrum, aby posúdilo možnosť zavedenia Ganttovho diagramu do plánovania všetkých svojich operačných činností v záujme rýchleho zaznamenávania času, ktorý jednotliví zamestnanci strávia na jednom projekte, a podpory prístupu zameraného na dosahovanie výsledkov;

                  5.

                  blahoželá centru k tomu, že v tabuľke, ktorá je prílohou k správe Dvora audítorov za rok 2009, vypracovalo porovnanie činností uskutočnených v priebehu rokov 2009 a 2008 s cieľom umožniť orgánu udeľujúcemu absolutórium uskutočniť lepšie medziročné zhodnotenie jeho výkonnosti; berie na vedomie, že centrum zvýšilo počet svojich tematických prác a informačných brífingov;

                  6.

                  poznamenáva, že udelenie absolutória za plnenie rozpočtu centra by sa v budúcnosti malo zakladať aj na jeho výkonnosti počas celého roka;

         Prenesené rozpočtové prostriedky

                  7.

                  vyzýva centrum, aby zaviedlo náležité pokyny a postupy na analýzu potenciálnych prenosov rozpočtových prostriedkov, aby sa znížil objem prenesených rozpočtových prostriedkov na minimum nevyhnutné na pokrytie splatných súm na záväzky v danom roku; považuje tiež na dôležité, aby centrum zlepšilo plánovanie a monitorovanie činností s cieľom znížiť prenos rozpočtových prostriedkov; berie na vedomie skutočnosť, že Dvor audítorov zaznamenal prenos rozpočtových prostriedkov centra na rok 2009 vo výške 339 000 EUR na hlavu II – Administratívne výdavky (26 %), z čoho 250 000 EUR boli záväzky bez akýchkoľvek platieb, zväčša na činnosti týkajúce sa roku 2010;

         Hospodárenie s hotovosťou

                  8.

                  víta skutočnosť, že centrum ďalej posilnilo výročný odhad svojich hotovostných potrieb; berie na vedomie, že tento odhad je neustále aktualizovaný a predkladaný ako podporný dokument príslušným útvarom Komisie s cieľom odôvodniť kvartálne požiadavky centra o platby následných splátok svojej ročnej dotácie, ktorú mu Únia vyčlenila;

                  9.

                  vyzýva na vyjasnenie platných pravidiel pre interné pripísané príjmy vzhľadom na otázky, ktoré boli vznesené po vrátení časti kumulovaného prebytku prekladateľského strediska centru; berie na vedomie odpoveď centra, že viacero agentúr má rovnaký problém; navrhuje[0], aby sa k takýmto horizontálnym problémom v budúcnosti pristupovalo spoločne;

         Ľudské zdroje

                  10.

                  vyzýva centrum, aby naďalej zabezpečovalo konzistentné uplatňovanie schváleného postupu hodnotenia zamestnancov prostredníctvom primeraných informácií a usmernení určených pre hodnotiacich úradníkov a pracovníkov;

         Vnútorný audit

                  11.

                  víta iniciatívu centra predložiť orgánu udeľujúcemu absolutórium výročnú správu Útvaru pre vnútorný audit (IAS) o vnútornom audite týkajúcom sa centra; domnieva sa, že je to prejavom transparentnosti a príkladom najlepšieho postupu, ktorý by mali nasledovať všetky ostatné agentúry;

                  12.

                  berie na vedomie, že v roku 2009 IAS uskutočnil audit riadenia grantov, aby mohol riaditeľ centra získať primeranú istotu o primeranosti a účinnosti systému vnútornej kontroly, ktorý sa uplatňuje na riadenie grantov v centre; berie v tejto súvislosti na vedomie, že IAS zistil nedostatky týkajúce sa súladu centra s aktuálnymi usmerneniami Komisie pre grantové dohody, nedostatky v plnení grantovej dohody centra a v jeho grantovom výkazníctve; víta však pozitívne výsledky centra a jeho neustále úsilie o vytvorenie a udržanie riadenia kvality grantových postupov, ktoré sa zameriava na zabezpečenie vysokej kvality financovaných akcií, ako aj administratívneho a finančného plnenia grantov;

                  13.

                  vyzýva centrum, aby informovalo orgán udeľujúci absolutórium o pokroku dosiahnutom v riadení rizika, a najmä o jeho ročnej analýze rizika;

                  14.

                  berie na vedomie, že 9 z 19 odporúčaní IAS predložených 31. decembra 2009 sa považuje za veľmi dôležité a týka sa najmä: úpravy grantovej dohody centra, kontroly kvality nového pôsobiska, opatrení proti povodňovým škodám, plánu na zabezpečenie pokračovania činnosti a investícií do zariadení; preto nalieha na centrum, aby bezodkladne realizovalo týchto 9 veľmi dôležitých odporúčaní a informovalo orgán udeľujúci absolutórium o dosiahnutom pokroku;

                  15.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 162.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 376, 27.12.2006, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 160.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2011/602/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Agentúry Európskej únie pre základné práva za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2009

text:
               27.9.2011

               SK

               Úradný vestník Európskej únie

               L 250/220

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Agentúry Európskej únie pre základné práva za rozpočtový rok 2009
   (2011/602/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (3), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0130/2011),

               1.

               udeľuje riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 10.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 53, 22.2.2007, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2009 spolu s odpoveďami agentúry (1),

                  —

                  so zreteľom na odporúčanie Rady z 15. februára 2011 (05892/2011 – C7-0052/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (3), a najmä na jeho článok 21,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0130/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže 5. mája 2010 Európsky parlament udelil riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament, okrem iného:

                              —

                              povzbudil agentúru, aby v rámci plánovania stanovila ciele SMART a ukazovatele RACER s cieľom zlepšiť hodnotenie dosiahnutých výsledkov,

                              —

                              uvítal skutočnosť, že agentúra začala v polovici roka 2009 používať softvér na plnenie rozpočtu založeného na činnostiach, ktorý poskytne jasné ukazovatele o pridelených rozpočtových a ľudských zdrojoch,

                              —

                              vzal na vedomie, že úrad OLAF, ktorý začal vyšetrovanie týkajúce sa agentúry v roku 2008, toto vyšetrovanie v roku 2009 uzavrel bez prijatia ďalších opatrení;

                  C.

                  keďže rozpočet agentúry na rok 2009 predstavoval 17 000 000 EUR, čo je nárast o 13,3 % v porovnaní s rozpočtovým rokom 2008,

                  1.

                  poznamenáva, že udelenie absolutória za plnenie rozpočtu agentúry by sa v budúcnosti malo zakladať aj na výkonnosti agentúry počas celého roka;

         Rozpočtové a finančné hospodárenie

                  2.

                  naliehavo žiada agentúru, aby zlepšila svoje rozpočtové plánovanie a plánovanie prijímania zamestnancov s cieľom riešiť nedostatočný súlad medzi rozpočtovým a personálnym plánovaním; berie na vedomie skutočnosť, že agentúra zvýšila svoj prevádzkový rozpočet o 38 % presunutím 1 900 000 EUR z hlavy I (Zamestnanci) do hlavy III (Operačné činnosti) v dôsledku oneskorení v prijímaní zamestnancov a s cieľom financovať operačné činnosti, ktoré neboli v pôvodnom rozpočte naplánované; berie napriek tomu na vedomie externé faktory (ako menovanie nového riaditeľa a ukončenie dôležitej rámcovej dohody, ktorú začala realizovať Komisia);

                  3.

                  vyzýva agentúru, aby sa snažila o čo možno najrealistickejšie vyhodnocovanie ponúk; berie na vedomie, že Dvor audítorov informoval o tomto probléme v súvislosti so zadaním troch rámcových dohôd v celkovej sume 2 575 000 EUR; zdôrazňuje najmä, že v týchto troch prípadoch sa finančné ponuky výrazne líšili v jednotkových cenách, ako aj v odhadoch účastníkov verejnej súťaže týkajúcich sa človekodní potrebných na realizáciu toho istého scenára;

                  4.

                  víta predsavzatie agentúry zlepšiť plánovanie a monitorovanie dohôd s cieľom vyhnúť sa v budúcnosti nedostatkom, o ktorých informoval Dvor audítorov; vyzýva preto agentúru, aby informovala orgán udeľujúci absolutórium o opatreniach prijatých v tejto súvislosti;

         Vnútorný audit

                  5.

                  berie na vedomie, že agentúra musí po audite finančného hospodárenia realizovať ešte štyri z deviatich odporúčaní Útvaru pre vnútorný audit; berie na vedomie, že tieto odporúčania sa týkajú najmä finančných rozhodnutí, informácií potrebných na účely podávania správ a monitorovania, pracovných programov uvádzajúcich všetky dostupné rozpočtové zdroje, finančných postupov a kontrolných zoznamov; naliehavo vyzýva agentúru, aby prijala opatrenia v záujme zavedenia týchto odporúčaní;

                  6.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

         (1)  Ú. v. EÚ C 338, 14.12.2010, s. 10.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 53, 22.2.2007, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 252, 25.9.2010, s. 207.

         (6)  Prijaté texty, P7_TA(2011)0163 (pozri stranu 269 tohto úradného vestníka).


title: 2013/600/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Zásobovacej agentúry Euratomu za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Zásobovacej agentúry Euratomu za rozpočtový rok 2011

text:
               16.11.2013

               SK

               Úradný vestník Európskej únie

               L 308/299

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Zásobovacej agentúry Euratomu za rozpočtový rok 2011
   (2013/600/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2011,

               —

               so zreteľom na správu Dvora audítorov o overení konečnej ročnej účtovnej závierky Zásobovacej agentúry Euratomu za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na jeho článok 8,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0104/2013),

               1.

               udeľuje generálnemu riaditeľovi Zásobovacej agentúry Euratomu absolutórium za plnenie rozpočtu výkonnej agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, generálnemu riaditeľovi Zásobovacej agentúry Euratomu, Rade, Komisii, Dvoru audítorov, aby zabezpečil ich uverejnenie v Úradnom vestníku Európskej únie.

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 171.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 41, 15.2.2008, s. 15.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Zásobovacej agentúry Euratomu za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Zásobovacej agentúry Euratomu za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Zásobovacej agentúry Euratomu za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2008/114/ES, Euratom z 12. februára 2008, ktorým sa ustanovuje štatút Zásobovacej agentúry Euratomu (4), a najmä na jeho článok 8,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0104/2013),

                  A.

                  keďže Zásobovacia agentúra Euratomu (ďalej len „agentúra“) bola zriadená v Luxemburgu v roku 1958; keďže rozhodnutím 2008/114/ES bol ustanovený nový štatút agentúry, ktorá sa tak stala európskou agentúrou;

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka agentúry za rozpočtový rok 2011 je spoľahlivá a že príslušné operácie sú zákonné a správne,

                  1.

                  konštatuje, že v roku 2011 nedostala agentúra žiadne dotácie na pokrytie svojich činností a že všetky výdavky agentúry na realizáciu svojho rozpočtu na rok 2011 hradila Komisia; berie na vedomie, že táto situácia pretrváva od vytvorenia agentúry v roku 2008;

                  2.

                  konštatuje, že z dôvodu, že agentúra nemá samostatný rozpočet, je od roku 2011 de facto súčasťou Komisie a že táto situácia je v rozpore so štatútom agentúry;

                  3.

                  berie však na vedomie, že Komisia v roku 2011 prijala návrh na opätovné vytvorenie osobitného rozpočtového riadku pre agentúru (konkrétne rozpočtového riadku 32 01 06), v dôsledku čoho Komisia poskytla agentúre v roku 2012 dotáciu vo výške 98 000 EUR, pričom jej celkový rozpočet v roku 2012 predstavoval 104 000 EUR (vrátane finančných príjmov); domnieva sa, že to je výrazný úspech pri riešení súčasných problémov;

                  4.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (6) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 171.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 41, 15.2.2008, s. 15.

         (5)  Ú. v. ES L 357, 31.12.2002, s. 72.

         (6)  Prijaté texty, P7_TA(2013)0134 (pozri stranu 374 tohto úradného vestníka).


title: 2013/578/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011

text:
               16.11.2013

               SK

               Úradný vestník Európskej únie

               L 308/235

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011
   (2013/578/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2011 spolu s odpoveďami inštitútu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0081/2013),

               1.

               udeľuje riaditeľovi Európskeho inštitútu pre rodovú rovnosť absolutórium za plnenie rozpočtu inštitútu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inštitútu pre rodovú rovnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 98.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 403, 30.12.2006, s. 9.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2011 spolu s odpoveďami inštitútu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0081/2013),

                  A.

                  keďže Európsky inštitút pre rodovú rovnosť (ďalej len „inštitút“) bol zriadený na základe nariadenia (ES) č. 1922/2006 a stal sa nezávislým 15. júna 2010;

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka inštitútu za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže rok 2011 bol prvým uceleným rokom činnosti inštitútu, pretože finančnú a administratívnu nezávislosť získal v júni 2010;

                  D.

                  keďže štruktúra inštitútu je založená na mandáte a úlohách definovaných v základnom nariadení o zriadení agentúry a na cieľoch schválených správnou radou inštitútu v strednodobom pracovnom programe na obdobie rokov 2010 – 2012 a v ročnom pracovnom programe;

                  E.

                  keďže celkový rozpočet inštitútu na rozpočtový rok 2011 bol 7 530 000 EUR v porovnaní s celkovým rozpočtom na rozpočtový rok 2010 vo výške 5 678 123,09 EUR, čo predstavuje nárast o 32,6 %; keďže rozpočet inštitútu je v plnom rozsahu financovaný z príspevku Únie;

                  F.

                  keďže na konci roka 2011 inštitút zaznamenal kladný výsledok rozpočtového hospodárenia vo výške 1 156 400,29 EUR (6) (po odpočítaní rozdielov vo výmennom kurze predstavujúcich 2 650,64 EUR), ktorý bol potom zaznamenaný v účtovnej závierke ako záväzok voči Komisii,

         Rozpočtové a finančné hospodárenie

                  1.

                  pripomína, že inštitút získal finančnú a administratívnu nezávislosť 15. júna 2010; konštatuje, že v dôsledku toho boli všetky postupy verejného obstarávania v roku 2010 začaté najmä v poslednom štvrťroku roku 2010;

                  2.

                  konštatuje, že plnenie rozpočtu sa pripravuje na základe modifikovaného hotovostného účtovníctva, čo znamená, že prenesené platobné rozpočtové prostriedky sa zaznamenávajú spolu s uskutočnenými platbami a prijatými príjmami;

                  3.

                  na základe ročnej účtovnej závierky konštatuje, že plnenie platieb v priebehu roka 2011 bolo účinnejšie ako v roku 2010 a vykazuje značné zlepšenie v rámci všetkých hláv; na základe ročnej účtovnej závierky konštatuje, že inštitút zaznamenal ku koncu roka 2011 mieru plnenia rozpočtu 44,19 % v prípade platieb a 88,54 % v prípade záväzkov;

                  4.

                  na základe ročnej účtovnej závierky (7) konštatuje, že miera plnenia platieb v rámci hlavy I (výdavky na zamestnancov) sa v roku 2011 zvýšila na 88,49 % v porovnaní so 49,19 % v roku 2010; vyzýva inštitút, aby informoval orgán udeľujúci absolutórium o ďalších opatreniach prijatých na zlepšenie miery plnenia;

                  5.

                  na základe ročnej účtovnej závierky konštatuje, že miera plnenia platieb v rámci hlavy II (administratívne výdavky) sa v roku 2011 zvýšila na 34,71 % v porovnaní s 28,99 % v roku 2010; vyzýva inštitút, aby informoval orgán udeľujúci absolutórium o opatreniach prijatých na zlepšenie mier plnenia, keďže nízke miery plnenia poukazujú na ťažkosti v plánovaní a plnení rozpočtu;

                  6.

                  na základe ročnej účtovnej závierky konštatuje veľmi nízku mieru plnenia platieb v rámci hlavy III (operačné výdavky), ktorá dosiahla len 18,36 %; berie na vedomie, že je to spôsobené významným počtom obstarávaní, ktoré sa začali koncom roka 2010 po tom, ako sa inštitút v júni toho roka administratívne osamostatnil; vyzýva inštitút, aby informoval orgán udeľujúci absolutórium o odvtedy prijatých opatreniach na zlepšenie mier plnenia, keďže nízke miery plnenia poukazujú na ťažkosti v plánovaní a plnení rozpočtu;

                  7.

                  na základe ročnej účtovnej závierky konštatuje, že suma 3 339 551,93 EUR vo viazaných rozpočtových prostriedkoch, ktoré boli zaviazané do konca roka 2011, ale ešte neboli vyplatené, bola prenesená do roku 2012, čo predstavuje 50 % celkových záväzkov; ďalej konštatuje, že celková suma prenesených rozpočtových prostriedkov, ktoré boli zrušené (t. j. boli prenesené z roka 2010 a neboli vyplatené v roku 2011) predstavuje 295 741,61 EUR, a to z dôvodu, že išlo o prvý celý rok činnosti, počas ktorého zamestnanci po prvýkrát realizovali rôzne postupy verejného obstarávania, iniciovali opatrenia vrátane neskoršej žiadosti o podujatie v rámci Predsedníctva a ďalších akcií v druhej polovici roka; vyzýva inštitút, aby informoval orgán udeľujúci absolutórium o opatreniach prijatých na zabezpečenie uspokojivej miery plnenia rozpočtu v budúcnosti;

                  8.

                  na základe ročnej účtovnej závierky konštatuje, že inštitút na konci roka 2010 nezačal potrebný postup zrušenia viazanosti prostriedkov a uskutočnili sa všetky automatické prenosy prostriedkov;

         Účtovníctvo

                  9.

                  konštatuje, že v roku 2010 inštitút definoval úlohy zamestnancov ako účastníkov finančných operácií a vypracoval finančné postupy pre záväzky; ďalej konštatuje, že inštitút do konca roka 2010 vymenoval všetkých účastníkov finančných operácií a vymedzil ich úlohy a povinnosti;

                  10.

                  berie na vedomie, že inštitút prijal od Komisie tri prevody finančných prostriedkov v celkovej výške 7 530 000 EUR (t. j. 3 390 000 EUR v prvom prevode, 2 070 000 EUR v druhom prevode a 2 070 000 EUR v treťom prevode);

         Verejné obstarávanie

                  11.

                  na základe výročnej správy konštatuje, že v roku 2011 inštitút zaznamenal v prípade finančných operácií šesť výnimiek, ktoré boli prerokované s vedením, vedúcimi tímov a príslušnými zamestnancami s cieľom predísť chybám v budúcnosti; vyzýva inštitút, aby informoval orgán udeľujúci absolutórium o opatreniach prijatých na odstránenie tohto nedostatku;

                  12.

                  konštatuje, že v roku 2011 bolo dokončených 123 postupov verejného obstarávania v oblasti operácií a administratívy a že celkové verejné obstarávanie predstavovalo okolo 50 % celkového rozpočtu inštitútu; tiež konštatuje, že činnosti v oblasti verejného obstarávania v roku 2011 boli vykonané v súlade s pracovným programom na rok 2011;

         Ľudské zdroje

                  13.

                  na základe ročnej účtovnej závierky konštatuje, že inštitút v roku 2011 dokončil postup prijímania troch dočasných zamestnancov a troch zmluvných zamestnancov (zatiaľ čo v roku 2010 inštitút prijal 23 dočasných zamestnancov) a dosiahol 94 % naplnenie plánu pracovných miest v porovnaní s 92,3 % v roku 2010; víta zvýšenie miery obsadenia pracovných miest uvedených v pláne pracovných miest inštitútu, čo prispeje k účinnému fungovaniu inštitútu;

                  14.

                  konštatuje, že podľa IAS je vykonávanie ustanovení služobného poriadku v inštitúte podporované súborom politík, stratégií, postupov a usmernení; berie na vedomie, že niektoré body sú stále vo fáze vývoja a mali by byť dokončené v neskoršej fáze, najmä s prijatím nástrojov IT pre riadenie ľudských zdrojov (konkrétne otázky ako príprava náplní práce, stanovovanie osobných cieľov a formalizácia individuálnych plánov vzdelávania); vyzýva inštitút, aby informoval orgán udeľujúci absolutórium o opatreniach prijatých na riešenie uvedených otázok;

         Výkonnosť

                  15.

                  víta správu inštitútu z druhého hodnotenia ex ante z 8. septembra 2011, ktorá sa zameriava na konkrétne ciele a operácie inštitútu a ktorej cieľom je poskytnúť vedeniu inštitútu usmernenia pri finalizácii cieľov a činností; zdôrazňuje, že v čase hospodárskej krízy a úspor je veľmi dôležité, aby inštitút ponúkal čo najlepšiu hodnotu za vynaložené peniaze bez toho, aby bolo ohrozené úspešné plnenie jeho dôležitého poslania;

                  16.

                  víta skutočnosť, že v rámci inštitútu bolo otvorené stredisko pre zdroje a dokumentáciu ako jedinečný európsky zdroj inštitucionálnych a metodologických poznatkov o rodovej rovnosti;

                  17.

                  zdôrazňuje, že ciele a úlohy inštitútu si vyžadujú zachovanie samostatného, osobitného subjektu v inštitucionálnom rámci;

         Sídlo

                  18.

                  na základe výročnej správy konštatuje, že dňa 1. marca 2010 boli zamestnanci inštitútu presťahovaní z dočasných priestorov v Bruseli do trvalého sídla vo Vilniuse v Litve;

                  19.

                  na základe výročnej správy berie na vedomie, že vláda Litovskej republiky zaistila zaplatenie nájomného za kancelárie inštitútu na obdobie dvoch rokov do 15. decembra 2011;

                  20.

                  víta jedinečnú iniciatívu koordinovanú s ostatnými zastúpeniami inštitúcií Únie vo Vilniuse (zastúpenie Komisie a informačná kancelária Európskeho parlamentu), ktorá spočíva v určovaní a výbere spoločných priestorov; konštatuje, že novozaložený Dom EÚ sa ukázal ako nevyhnutný a prispeje k súčinnosti, lepšej viditeľnosti Únie, úsporám a zdieľaniu nákladov;

         Vnútorný audit

                  21.

                  víta prvé činnosti v oblasti auditu vykonané v inštitúte v roku 2011 Útvarom pre vnútorný audit (IAS); na základe správy IAS (8) konštatuje, že zo správy IAS z 31. decembra 2011 nevyplývajú žiadne odporúčania s rozhodujúcim významom ani veľmi dôležité odporúčania, ktoré by neboli vykonané;

                  22.

                  konštatuje, že v decembri 2011 vykonal IAS v inštitúte čiastočnú kontrolu implementácie noriem vnútornej kontroly; berie na vedomie, že inštitút prijal odporúčanie dokončiť postup zavádzania noriem vnútornej kontroly a vedenie prijalo akčný plán, ktorý sa má implementovať v roku 2012; vyzýva inštitút, aby informoval orgán udeľujúci absolutórium o opatreniach prijatých v súvislosti s odporúčaniami;

                  23.

                  berie na vedomie, že analýza rizika vykonaná IAS identifikovala určité procesy (9), ktoré nebolo možné posúdiť v rámci plánu auditov IAS, pretože kontroly procesov boli hodnotené ako chýbajúce alebo nedostatočné;

                  24.

                  na základe pripomienok Dvora audítorov konštatuje, že inštitút musí zlepšiť dokumentáciu fyzickej inventarizácie dlhodobého majetku a odhady časovo rozlíšených nákladov;

                  25.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (10) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 98.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 403, 30.12.2006, s. 9.

         (5)  Ú. v. ES L 357, 31.12.2002, s. 72.

         (6)  Účtovná závierka za rok 2011, s. 22.

         (7)  Účtovná závierka za rok 2011, s. 34.

         (8)  Výročná správa o vnútornom audite za rok 2011, s. 6.

         (9)  Výročná správa o vnútornom audite za rok 2011, s. 4.

         (10)  Prijaté texty, P7_TA(2013)0134 (pozri stranu 374 tohto úradného vestníka).


title: 2011/610/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu spoločného podniku ARTEMIS za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku ARTEMIS za rozpočtový rok 2009

text:
               27.9.2011

               SK

               Úradný vestník Európskej únie

               L 250/242

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu spoločného podniku ARTEMIS za rozpočtový rok 2009
   (2011/610/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok končiaci sa k 31. decembra 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0126/2011),

               1.

               udeľuje výkonnému riaditeľovi spoločného podniku ARTEMIS absolutórium za plnenie rozpočtu spoločného podniku za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku ARTEMIS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku ARTEMIS za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku ARTEMIS za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok končiaci sa k 31. decembra 2009 spolu s odpoveďami spoločného podniku (1),

                  —

                  so zreteľom na odporúčanie Rady z 15. februára 2011 (05894/2011 – C7-0051/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä jeho článok 11 ods. 4,

                  —

                  so zreteľom na finančné pravidlá spoločného podniku ARTEMIS prijaté rozhodnutím jeho správnej rady 18. decembra 2008,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0126/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže spoločný podnik ARTEMIS bol zriadený v decembri 2007 s cieľom vymedzovať a realizovať plán výskumu pre vývoj kľúčových technológií pre vstavané počítačové systémy v rôznych oblastiach použitia, aby sa posilnila konkurencieschopnosť a udržateľnosť Európy a umožnil sa vznik nových trhov a spoločenských aplikácií;

                  C.

                  keďže spoločný podnik sa nachádza v počiatočnej fáze a v priebehu roku 2009 ešte v plnej miere nezaviedol systém vnútornej kontroly ani systém finančného výkazníctva,

         Plnenie rozpočtu

                  1.

                  poznamenáva, že konečný rozpočet spoločného podniku na rok 2009 zahŕňal viazané rozpočtové prostriedky vo výške 46 000 000 EUR a platobné rozpočtové prostriedky vo výške 8 000 000 EUR; ďalej uznáva, že miera čerpania viazaných rozpočtových prostriedkov bola 81 % a platobných rozpočtových prostriedkov 20 %;

                  2.

                  uznáva, že spoločný podnik je stále v začiatočnej fáze, a preto chápe, že miera čerpania platobných rozpočtových prostriedkov bola relatívne nízka;

         Príspevky členov

                  3.

                  vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

                  4.

                  vyzýva spoločný podnik, aby ďalej rozvinul ustanovenia o členstve a spolufinancovaní, a najmä:

                              —

                              o opatreniach týkajúcich sa pristúpenia nových členov,

                              —

                              o nepeňažných príspevkoch členov,

                              —

                              o podmienkach, kedy môže spoločný podnik vykonávať audit príspevkov členov,

                              —

                              o podmienkach, za ktorých môže správna rada schváliť spolufinancovanie;

         Systémy vnútornej kontroly

                  5.

                  naliehavo vyzýva spoločný podnik, aby dokončil realizáciu svojich systémov vnútornej kontroly a finančných informácií; osobitne vyzýva spoločný podnik, aby:

                              —

                              zlepšil svoju dokumentáciu procesov a činností IT, ako aj oblasť mapovania rizík IT,

                              —

                              vypracoval plán na zabezpečenie pokračovania činnosti,

                              —

                              vypracoval politiku ochrany údajov;

                  6.

                  vyzýva spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

                  7.

                  domnieva sa najmä, že úlohou IAS ako vnútorného audítora by malo byť poskytovanie rád spoločnému podniku týkajúcich sa riešenia rizík vydávaním nezávislých stanovísk o kvalite systémov riadenia a kontroly a vydávaním odporúčaní na zlepšenie podmienok implementácie operácií a presadzovanie riadneho finančného hospodárenia; domnieva sa najmä, že je nevyhnutné, aby spoločný podnik predložil orgánu, ktorý udeľuje absolutórium, správu vypracovanú svojím výkonným riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

                  8.

                  vyjadruje názor, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúcemu správnej rade;

         Chýbajúca hostiteľská dohoda

                  9.

                  naliehavo vyzýva spoločný podnik, aby urýchlene uzatvoril hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú Belgicko poskytne spoločnému podniku, ako sa ustanovuje v článku 17 nariadenia (ES) č. 74/2008.

         (1)  Ú. v. EÚ C 342, 16.12.2010, s. 1.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 30, 4.2.2008, s. 52.

         (4)  Ú. v. ES L 357, 31.12.2002, s. 72.


title: 2012/606/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu spoločného podniku Čisté nebo za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2010

text:
               17.10.2012

               SK

               Úradný vestník Európskej únie

               L 286/313

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu spoločného podniku Čisté nebo za rozpočtový rok 2010
   (2012/606/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

               —

               so zreteľom na rozpočtové pravidlá spoločného podniku Čisté nebo prijaté rozhodnutím jeho správnej rady 7. novembra 2008,

               —

               so zreteľom na stanovisko č. 2/2011 k rozpočtovým pravidlám spoločného podniku Čisté nebo, ktoré vydal Dvor audítorov 8. februára 2011,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0115/2012),

               1.

               udeľuje výkonnému riaditeľovi spoločného podniku Čisté nebo absolutórium za plnenie rozpočtu spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 8.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Čisté nebo za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2010 spolu s odpoveďami spoločného podniku (1),

                  —

                  so zreteľom na odporúčanie Rady z 21. februára 2012 (06086/2012 – C7-0050/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

                  —

                  so zreteľom na rozpočtové pravidlá spoločného podniku Čisté nebo prijaté rozhodnutím jeho správnej rady 7. novembra 2008,

                  —

                  so zreteľom na stanovisko č. 2/2011 k rozpočtovým pravidlám spoločného podniku Čisté nebo, ktoré vydal Dvor audítorov 8. februára 2011,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0115/2012),

                  A.

                  keďže spoločný podnik Čisté nebo (ďalej len „spoločný podnik“) bol zriadený v decembri 2007 na obdobie 10 rokov s cieľom urýchliť vývoj, validáciu a demonštráciu čistých technológií pre leteckú dopravu v Únii, aby sa čo najskôr uviedli do praxe;

                  B.

                  keďže spoločný podnik začal samostatne fungovať v novembri 2009;

                  C.

                  keďže Dvor audítorov vyhlásil, že získal primeranú istotu o tom, že účtovná závierka spoločného podniku za rozpočtový rok 2010 je spoľahlivá a že príslušné operácie sú zákonné a správne;

                  D.

                  keďže maximálna výška príspevku Únie na obdobie 10 rokov pre spoločný podnik je 800 000 000 EUR, ktoré sa uhradia z rozpočtu siedmeho rámcového programu pre výskum;

                  E.

                  keďže za rozpočtový rok 2010 rozpočet spoločného podniku predstavoval 168 553 053 EUR,

         Rozpočtové a finančné hospodárenie

                  1.

                  konštatuje, že štruktúra a prezentácia rozpočtu spoločného podniku na rok 2010 neboli v súlade s požiadavkami jeho zakladajúceho nariadenia (ES) č. 71/2008, ani s rozpočtovými pravidlami spoločného podniku; na základe informácií od spoločného podniku rozumie, že štruktúra a prezentácia rozpočtu boli v rozpočte na rok 2011 upravené; žiada Dvor audítorov, aby orgán udeľujúci absolutórium uistil, že štruktúra a prezentácia rozpočtu spoločného podniku sú teraz plne v súlade s jeho zakladajúcim nariadením (ES) č. 71/2008 a s jeho rozpočtovými pravidlami;

                  2.

                  berie na vedomie, že konečný rozpočet spoločného podniku zahŕňal viazané rozpočtové prostriedky vo výške 168 000 000 EUR a platobné rozpočtové prostriedky vo výške 129 000 000 EUR;

                  3.

                  poukazuje na skutočnosť uvedenú v konečnej ročnej účtovnej závierke spoločného podniku, že zatiaľ čo miera čerpania viazaných rozpočtových prostriedkov bola 96 %, miera čerpania platobných rozpočtových prostriedkov bola len 58 %; so znepokojením konštatuje, že to poukazuje na výrazné oneskorenia v realizácii činností v porovnaní s pôvodným plánom;

                  4.

                  vyjadruje znepokojenie nad nízkym plnením rozpočtu spoločného podniku za rozpočtový rok 2010 a poľutovanie nad hotovostným zostatkom vo výške 53 000 000 EUR na konci roka, čo predstavuje 41 % dostupných platobných rozpočtových prostriedkov;

         Systémy vnútornej kontroly

                  5.

                  berie na vedomie informáciu od Dvora audítorov, že spoločný podnik v roku 2010 v plnej miere nezaviedol systémy vnútornej kontroly a finančných informačných systémov a že je potrebné dodatočné úsilie v súvislosti s postupmi predbežnej kontroly uplatňovanými na validáciu žiadostí o preplatenie nákladov; naliehavo žiada spoločný podnik, aby vykonal potrebné opatrenia na dokončenie systémov vnútornej kontroly a finančných informačných systémov;

                  6.

                  na základe výročnej správy o činnosti za rok 2010 berie na vedomie, že spoločný podnik vytvoril kontrolný zoznam pre integrovaných technologických demonštrátorov s cieľom zlepšiť kvalitu predložených žiadostí o preplatenie nákladov a objasniť potreby týkajúce sa vykazovania niektorých aspektov žiadostí;

                  7.

                  berie na vedomie, že spoločný podnik zamietol žiadosti o preplatenie nákladov v prípadoch, keď člen alebo pridružený člen nepredložil potrebné audítorské osvedčenie v súlade so zadávacími podmienkami dohôd o grante; na základe konečnej účtovnej závierky konštatuje najmä skutočnosť, že v roku 2010 spoločný podnik schválil náklady deklarované členmi na realizáciu projektov v roku 2008 a 2009 a že posúdenie oprávnenosti niektorých nákladov viedlo k zamietnutiu približne 11 % výdavkov; s uspokojením konštatuje, že spoločný podnik získal späť preplatky vyplatené v rámci predbežného financovania;

                  8.

                  konštatuje, že Dvor audítorov vyhlásil, že spoločný podnik pri validácii žiadostí o preplatenie nákladov v štyroch prípadoch nezohľadnil výnimky uvedené v audítorských osvedčeniach; žiada preto spoločný podnik, aby pri validácii príslušných žiadostí o preplatenie nákladov riadne zohľadnil výnimky uvedené v audítorských osvedčeniach;

                  9.

                  na základe výročnej správy o činnosti konštatuje, že spoločný podnik vypracoval stratégiu auditov ex post, ktorá bola prijatá v decembri 2010; vyzýva spoločný podnik, aby informoval orgán udeľujúci absolutórium o úrovni plnenia stratégie a o dosiahnutých výsledkoch; žiada Dvor audítorov, aby okrem toho vyhodnotil túto stratégiu a informoval orgán udeľujúci absolutórium o svojich záveroch;

                  10.

                  berie na vedomie informáciu z výročnej správy o činnosti, že spoločný podnik spolu so spoločným podnikom Iniciatívy pre inovačné lieky a Spoločným podnikom pre palivové články a vodík vyhlásil postup verejného obstarávania pre služby auditov ex post dodávané externými firmami; konštatuje, že prvé audity ex post sa uskutočnia v druhom štvrťroku 2011 po podpise zmlúv s víťaznými účastníkmi výberového konania;

                  11.

                  berie na vedomie zistenie Dvora audítorov, že spoločný podnik má úroveň správy a postupov v oblasti IT primeranú svojej veľkosti a poslaniu; zdôrazňuje však, že formalizácia politík a postupov cyklu strategického plánovania a monitorovania v oblasti IT, politík a pravidiel bezpečnosti, riadenia rizík v oblasti IT, plánu na zabezpečenie pokračovania činnosti a plánu obnovy zaostáva; žiada spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

                  12.

                  berie na vedomie, že účtovník spoločného podniku potvrdil finančné a účtovné systémy (ABAC a SAP); konštatuje však, že príslušné obchodné procesy neboli potvrdené, najmä pokiaľ ide o systém poskytujúci finančné informácie o validácii žiadostí o preplatenie nákladov; žiada spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

                  13.

                  víta skutočnosť, že spoločný podnik prijal komplexný strategický plán vnútorných auditov na obdobie 2010 – 2012; vyjadruje však poľutovanie nad tým, že niektoré kľúčové procesy, akými sú napríklad validácia žiadostí o preplatenie nákladov ex ante a audity ex post, sa podľa plánu začnú uskutočňovať až v roku 2011;

         Výzva na predloženie návrhov a rokovania o projektoch

                  14.

                  berie na vedomie informáciu spoločného podniku, že v roku 2010 usporiadal päť výberových konaní; poznamenáva, že štatistické údaje týkajúce sa týchto výberových konaní, ktoré sa mali nachádzať v prílohe 6, vo výročnej správe o činnosti chýbajú; naliehavo žiada spoločný podnik, aby ich zverejnil;

                  15.

                  berie na vedomie informáciu z výročnej správy o činnosti, že spoločný podnik v roku 2010 pozval troch rôznych pozorovateľov na zabezpečenie transparentnosti hodnotiaceho procesu; na základe informácií od spoločného podniku konštatuje, že každý z nich mal plný prístup ku všetkým stupňom hodnotenia a k zasadnutiu o konsenze;

                  16.

                  vyzýva spoločný podnik, aby informoval orgán udeľujúci absolutórium o verifikačných mechanizmoch, ktoré využíva na zabezpečenie plnej nezávislosti odborníkov a pozorovateľov, a teda na zníženie rizika konfliktu záujmov počas vyhodnocovania ponúk;

                  17.

                  zdôrazňuje, že spoločný podnik vo svojej výročnej správe o činnosti uviedol, že hodnotiace správy pozorovateľov sú dostupné na jeho internetovej stránke; vyjadruje však poľutovanie, že to tak nie je, a preto vyzýva spoločný podnik, aby tieto správy bezodkladne zverejnil;

         Ochrana práv duševného vlastníctva

                  18.

                  poukazuje na skutočnosť, že na konci roku 2010 spoločný podnik zatiaľ neukončil vnútorné postupy pre dohľad nad uplatňovaním ustanovení dohôd o konzorciu a dohôd o grante v oblasti ochrany, používania a šírenia výsledkov výskumu;

         Výkonnosť

                  19.

                  konštatuje, že Komisia vykonala prvé priebežné hodnotenie spoločného podniku na konci roku 2010; berie na vedomie, že v prvom priebežnom hodnotení sa zistili tieto nedostatky:

                              —

                              nahromadenie výrazných oneskorení v porovnaní s pôvodnými plánmi, ktoré boli spôsobené ťažkosťami pri zavádzaní vnútorných postupov a predpisov spoločného podniku, ako aj vytváraním kolektívov,

                              —

                              oneskorenia technického charakteru uvedené v pláne práce „zdola nahor“ v júni 2010,

                              —

                              nedostatok pripravenosti na administratívnej i technickej úrovni pri spúšťaní spoločného podniku;

                  20.

                  konštatuje, že na základe prvého priebežného hodnotenia bolo vypracovaných 34 odporúčaní pre spoločný podnik a 8 odporúčaní pre jeho správnu radu; žiada spoločný podnik, aby informoval orgán udeľujúci absolutórium o opatreniach, ktoré boli prijaté na základe výsledkov tohto prvého priebežného hodnotenia;

         Vnútorný audit

                  21.

                  berie na vedomie, že rozpočtové pravidlá spoločného podniku zatiaľ neboli zmenené a doplnené tak, aby zahrnuli ustanovenie o právomocí vnútorného audítora Komisie vo vzťahu k všeobecnému rozpočtu ako celku;

                  22.

                  konštatuje však, že Komisia a spoločný podnik prijali opatrenia, aby zabezpečili jasné vymedzenie príslušných operačných úloh Útvaru Komisie pre vnútorný audit a funkcie vnútorného auditu spoločného podniku;

         Chýbajúca dohoda o hostiteľskom štáte

                  23.

                  znova zdôrazňuje, že spoločný podnik by mal urýchlene uzavrieť hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú poskytne Belgicko spoločnému podniku, ako sa stanovuje v jeho zakladajúcom nariadení (ES) č. 71/2008; berie na vedomie odpoveď spoločného podniku, že návrh hostiteľskej dohody bol predložený belgickej vláde na schválenie;

         Horizontálne poznámky týkajúce sa spoločných podnikov

                  24.

                  zdôrazňuje, že doteraz Komisia zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IIL, ARTEMIS, ENIAC, Čisté nebo, FCH a ITER- F4E) pôsobí v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), pôsobí v oblasti dopravy a na jeho činnosť dohliada GR MOVE;

                  25.

                  konštatuje, že celková orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

                  26.

                  konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

                  27.

                  konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

                  28.

                  vyzýva Komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

                  29.

                  víta iniciatívu spoločného podniku ARTEMIS zahŕňať informácie o sledovaní a revízii prebiehajúcich projektov do svojej výročnej správy o činnosti; domnieva sa, že to je postup, ktorý by mali nasledovať ostatné spoločné podniky;

                  30.

                  pripomína, že spoločné podniky sú verejno-súkromné partnerstvá a že v dôsledku toho sa verejné a súkromné záujmy prelínajú; zastáva názor, že za týchto okolností nemožno pravdepodobnosť konfliktu záujmov vylúčiť, ale naopak treba ju náležite riešiť; vyzýva preto spoločné podniky, aby orgán udeľujúci absolutórium informovali o verifikačných mechanizmoch, ktoré sú zavedené v ich príslušných štruktúrach s cieľom umožniť náležité riadenie a prevenciu konfliktov záujmov;

                  31.

                  konštatuje, že so zjavnou výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spájať svoje zdroje, ak to je možné;

                  32.

                  vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

                  33.

                  vyzýva Dvor audítorov, aby v primeranej lehote poskytol Parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov.

         (1)  Ú. v. EÚ C 368, 16.12.2011, s. 8.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 30, 4.2.2008, s. 1.

         (4)  Ú. v. ES L 357, 31.12.2002, s. 72.